* Задаци Етичког обора Опште болнице Чачак су:

1**) прати и анализира примену начела професионалне етике у обављању здравствене делатности;**

**2) даје сагласност за спровођење научних истраживања, медицинских огледа, као и клиничких испитивања лекова у здравственој установи, односно да прати њихово спровођење;**

**3) доноси одлуку и разматра стручна питања у вези са узимањем делова људског тела у медицинске и научно-наставне сврхе, у складу са законом;**

**4) доноси одлуку и разматра стручна питања у вези са применом мера за лечење неплодности поступцима биомедицински потпомогнутим оплођењем, у складу са законом;**

**5) прати и анализира етичност односа између здравствених радника и пацијената, посебно у области давања сагласности пацијента за предложену медицинску меру;**

**6) прати, анализира и даје мишљења о примени начела професионалне етике у превенцији, дијагностици, лечењу, рехабилитацији, истраживању, као и о увођењу нових здравствених технологија;**

**7) доприноси стварању навика за поштовање и примену начела професионалне етике у обављању здравствене делатности;**

**8) врши сталну саветодавну функцију по свим питањима у обављању здравствене заштите;**

**9) разматра и друга етичка питања у обављању делатности здравствене установе.**

* **НАДЛЕЖНОСТИ ЕТИЧКОГ ОДБОРА ОПШТЕ БОЛНИЦЕ ЧАЧАК**

Услед доношења Закона о медицинским средствима (Сл. гласник РС, број 105/2017), Закона о пресађивању људских органа (Сл. гласник РС, број 57/2018) и Закона о људским ћелијама и ткивима (Сл. гласник РС, број 57/2018) нове надлежности Етичког одбора Опште болнице Чачак су:

* Давање **мишљења** о примени медицинског средства „off-label“ сагласно члану 96. став 2. тачка 1., а у вези става 1. Закона о медицинским средствима;
* Давање **сагласности** за узимање људских органа са умрлог малолетног лица које је за живота било без родитељског старања сагласно члану 23. став 5. Закона о пресађивању људских органа;
* Давање **сагласности** за узимање људских органа са умрлог пунолетног лица коме је за живота на основу одлуке надлежног органа одузета пословна способност сагласно члану 23. став 6. Закона о пресађивању органа;
* Давање **мишљења** у случају пристанка на пресађивање људских органа за малолетно лице или примаоца као пунолетно лице коме је судском одлуком у потпуности или делимично одузета пословна способност, сагласно члану 26. став 4. Закона о пресађивању органа;
* Давање **мишљења** у случају даривања ћелија и ткива од стране малолетног лица (детета без родитељског старања), односно пунолетног даваоцаљудских ћелија и ткивакоје је делимично или потпуно лишено пословне способности сагласно члану 23. став 2. Закона о људским ћелијама и ткивима;
* Давање **мишљења** у случају прикупљања живорођеног детета и складиштење матичних ћелија хематопоезе издвојених из пупчаника живорорђеног детета сагласно члану 25. став 6. Закона о људским ћелијама и ткивима;
* Давање **сагласности** за узимање ткива са умрлог малолетног лица које је за живота било без родитељског старања сагласно члану 28. став 4. Закона о људским ћелијама и ткивима;
* Давање **сагласности** за узимање ткива са умрлог пунолетног лица коме је за живота на основу одлуке надлежног органа делимично или у потпуности одузета пословна способност сагласно члану 28. став 5. Закона о људским ћелијама и ткивима;
* Давање **мишљења** у случају примене људских ћелија и ткива уколико се ради о малолетном лицу под старатељством или пунолетном лицу коме је судском одлуком у потпуности или делимично одузета пословна способност;

Надлежност Етичког одбора уређена Законом о правима пацијената(Сл. гласник РС, број 45/2013) по питању медицинског истраживања из члана 25. став 11. садржана је у задацима Етичког одбора из члана 147. Тачка 2. Закона о здравственој заштити

Надлежности Етичког одбора су утврђене и чланом 234 став 10 тачка 1-5 Закона о здравственој заштити, којим је прописано:

**1) давање савета и смерница у вези са спречавањем сукоба интереса и корупције;**

**2) идентификовање и смањење ризика за настанак сукоба интереса и корупције;**

**3) обуку и подизање свести запослених о спречавању сукоба интереса и корупције;**

**4) давање мишљења у случајевима сумње на сукоб интереса и корупцију;**

**5) предузимање мера неопходних за заштиту лица која су пружила информације о случајевима сукоба интереса и корупције.**

О сумњи на сукоб интереса, етички одбор здравствене установе одмах обавештава директора здравствене установе у јавној својини, ради покретања дисциплинског поступка, као и надлежну комору здравствених радника.

Сумња на корупцију пријављује се етичком одбору здравствене установе, односно тужилаштву или министарству надлежном за унутрашње послове, у складу са законом.

Етички одбор здравствене установе у јавној својини подноси надзорном одбору здравствене установе извештаје о свом раду у вези са спречавањем сукоба интереса најмање два пута годишње